
ASIA Rokotussuojasta kieltäytyminen terveydenhuollossa 


KANTELU 


Erikoishammaslääkäri I (NN | jäljempänä kantelija) on arvostellut oikeuskanslerille 
osoittamassaan 31.1.2019 päivätyssä kirjoituksessa Jyväskylän kaupungin (jäljempänä kau- 
punki) menettelyä työnantajana. Hän on arvostellut potilastyönsä kieltämistä ja palkanmaksun 
lopettamista lomauttamalla kolmen päivän varoitusajalla sen seurauksena, että hän oli kieltäy- 
tynyt ottamasta influenssarokotusta. Hän on arvostellut myös sitä, että hän ei ollut saanut vara- 
ta aikaa keskusteluun kaupunginjohtajan kanssa. 


SELVITYS 
Kaupungin henkilöstöjohtaja on antanut 18.6.2019 päivätyn selvityksen. 


Kaupungin apulaisoikeuskanslerille antaman selvityksen mukaan kantelija työskenteli kaupun- 
gin suun terveydenhuollon palveluyksikössä kliinisen hammashoidon tehtävissä. Kaupunki oli 
arvioinut ja määritellyt sekä katsonut lääketieteellisesti perustelluksi, että erikoishammaslääkä- 
rin tehtävissä on oltava riittävä rokotesuojaus. Erikoishammaslääkärin tehtävien vuoksi kanteli- 
jalta = edellytettiin =tartuntatautilain 48 §:n mukaista rokotussuojaa mukaan lukien 
influenssarokotus ja siten tietoa työhön sopivuudesta. 


Tartuntatautilakityöryhmän ja vastaavan lääkärin lisäksi erityisesti kantelijan tilannetta arvioi- 
vat myös suun terveydenhuollon palvelupäällikkö sekä esimiehenä toimiva ylihammaslääkäri. 
Kliinisen erikoishammashoidon erikoishammaslääkärin potilaat ovat pääasiassa suun tervey- 
denhuollon perushoidosta lähetettyjä potilaita. Kliinisen erikoishammaslääkärin työnkuvassa 
painottuu erityisesti vaativien erikoisosaamista tarvitsevien potilaiden hoito. Hoidetuista poti- 
laista satunnaisesti valitussa joukossa yhdeksällä kymmenestä oli yksi tai useampi yleistervey- 
teen liittyvä diagnoosi. Kliinisen erikoishammaslääkärin potilaiden joukossa on heikentyneen 
immuunivasteen vuoksi keskisuuren ja suuren infektioriskin potilaita eli hoidossa on huomioi- 
tava infektioriski. Keskeistä on, että hammaslääkärin työssä ollaan välittömässä potilaskontak- 
tissa. 


OIKEUSKANSLERINVIRASTO 


KÄYNTIOSOITE Snellmaninkatu 1 A, Helsinki é PUHELIN 0295 16001 ja E-MAIL etunimi.sukunimi(&okv.fi 
POSTIOSOITE PL 20, 00023 Valtioneuvosto TELEFAKSI 09 160 23975 INTERNET www.okv.fi 


2/8 


Lain mukaan rokotussuojaa tarvitaan, kun työskennellään potilas- ja asiakastiloissa, joissa hoi- 
detaan lääketieteellisesti arvioituna tartuntatautien vakaville seuraamuksille alttiita asiakkaita 
tai potilaita. Työskentely tarkoittaa myös sitä, että toimitaan potilaan tai asiakkaan välittömässä 
läheisyydessä. Hammaslääkärin työssä ollaan suorassa potilaskontaktissa, jolloin rokotussuoja 
on välttämätön. Työnantaja ei voi katsoa riittäväksi toimenpiteeksi suojainten käyttöä. 


Selvityksen mukaan kantelija oli ilmaissut työnantajalle, että hän ei aio hankkia tehtävässä 
edellytettävää rokotussuojaa eikä sopivuuslausuntoa työnantajalle. Kantelija oli kutsuttu tällä 
perusteella kuulemiseen 7.1.2019. Tilaisuudesta on olemassa muistio. Kuulemisessa oli käyty 
ensin läpi se, oliko taustalla jokin erityiseksi syyksi katsottava seikka. Sellaista kantelija ei ol- 
lut tuonut esille, vaan hän oli kertonut muun muassa pitävänsä tartuntatautilakia perustuslain 
vastaisena. 


VASTINE 


Kantelija on antanut selvityksestä 4.11.2019 päivätyn vastineen. 


RATKAISU 
Oikeusokhjeita 


Perustuslain (731/1999) 6 8:n 2 momentin mukaan ketään ei saa ilman hyväksyttävää perustet- 
ta asettaa eri asemaan sukupuolen, iän, alkuperän, kielen, uskonnon, vakaumuksen, mielipi- 
teen, terveydentilan, vammaisuuden tai muun henkilöön liittyvän syyn perusteella. 


Perustuslain 7 8:n 1 momentin mukaan jokaisella on oikeus elämään sekä henkilökohtaiseen 
vapauteen, koskemattomuuteen ja turvallisuuteen. Pykälän 3 momentin mukaan henkilökohtai- 
seen koskemattomuuteen ei saa puuttua eikä vapautta riistää mielivaltaisesti eikä ilman laissa 
säädettyä perustetta. 


Perustuslain 10 8:n 1 momentin mukaan jokaisen yksityiselämä on turvattu. 


Perustuslain 18 8:n 1 momentin mukaan jokaisella on oikeus lain mukaan hankkia toimeentu- 
lonsa valitsemallaan työllä, ammatilla tai elinkeinolla. Pykälän 3 momentin mukaan ketään ei 
saa ilman lakiin perustuvaa syytä erottaa työstä. 


Perustuslain 19 8:n 3 momentin mukaan julkisen vallan on turvattava, sen mukaan kuin lailla 
tarkemmin säädetään, jokaiselle riittävät sosiaali- ja terveyspalvelut ja edistettävä väestön ter- 
veyttä. 


Perustuslain 22 8:n mukaan julkisen vallan on turvattava perusoikeuksien ja ihmisoikeuksien 
toteutuminen. 


Potilaan asemasta ja oikeuksista annetun lain (785/1992, potilaslaki) 6 8:n mukaan potilasta on 
hoidettava yhteisymmärryksessä hänen kanssaan. 

Tartuntatautilain (1227/2016) 48 §:ssä säädetään työntekijän ja opiskelijan rokotussuojasta po- 
tilaiden suojaamiseksi. Pykälän 1 momentin mukaan työskentelyyn sosiaalihuollon ja tervey- 
denhuollon toimintayksiköiden asiakas- ja potilastiloissa, joissa hoidetaan lääketieteellisesti 
arvioituna tartuntatautien vakaville seuraamuksille alttiita asiakkaita tai potilaita, saa käyttää 
vain erityisestä syystä henkilöä, jolla on puutteellinen rokotussuoja. Pykälän 2 momentin mu- 
kaan työntekijällä ja työharjoitteluun osallistuvalla opiskelijalla on oltava joko rokotuksen tai 
sairastetun taudin antama suoja tuhkarokkoa ja vesirokkoa vastaan. Lisäksi edellytetään roko- 
tuksen antama suoja influenssaa vastaan ja imeväisikäisiä hoitavilla hinkuyskää vastaan. Pykä- 
län 3 momentin mukaan opiskeluterveydenhuollon on huolehdittava, että työharjoitteluun 
osallistuvilla opiskelijoilla on 2 momentissa tarkoitettu rokotussuoja. Pykälän 4 momentin mu- 
kaan työnantajalla on oikeus käsitellä työntekijän tai työharjoittelussa olevan opiskelijan 
1 momentissa tarkoitettuihin tehtäviin soveltuvuutta koskevia tietoja riittävän rokotussuojan 
osalta työntekijän tai opiskelijan suostumuksella yksityisyyden suojasta työelämässä annetun 
lain (759/2004), työterveyshuoltolain ja henkilötietolain mukaisesti. 


Tartuntatautilaki tuli voimaan 1 päivänä maaliskuuta 2017. Voimaantulosäännöksen mukaan 
lain 48 $:ää sovelletaan kuitenkin vasta vuoden kuluttua lain voimaantulosta. 


Tartuntatautilakia koskevassa hallituksen esityksessä (HE 13/2016 vp) on 48 $:n yksityiskoh- 
taisissa perusteluissa todettu, että 


”(T)artuntatautien vakaville seuraamuksille alttiiden asiakkaiden ja potilaiden asiakas- tai 
potilastiloissa tapahtuvaan työskentelyyn sairaala- tai laitoshoitoa antavissa terveyden- 
huollon ja sosiaalihuollon toimintayksiköissä sekä potilaiden kuljetuksessa saisi vain eri- 
tyisestä syystä käyttää henkilöä, jolla on puutteellinen rokotussuoja. Vakaville 
seuraamuksille alttiuden arviointi tapahtuisi lääketieteellisillä perusteilla: Joillekin poti- 
lasryhmille rokotuksilla ehkäistävissä olevat tartuntataudit muodostavat tavallista suu- 
remman vaaran. Terveellä henkilöllä yleensä lievä tauti voi aiheuttaa jopa kuoleman 
näille potilaille. Esimerkkejä elimistön puolustusjärjestelmää merkittävästi heikentävistä 
tekijöistä ovat potilaan vakava sairaus sekä syöpälääkkeet ja immuunivasteenmuuntajat. 
Raskaus heikentää immuunipuolustusta, mikä altistaa infektiotaudeille. Myös esimerkiksi 
alle 12 kuukauden ikäiset lapset ja yli 65-vuotiaat ovat muuta väestöä alttiimpia infektio- 
taudeille. 


Edellä kuvattujen potilasryhmien suojaamiseksi vaarallisilta tartunnoilta heitä hoitava ja 
heidän läheisyydessään työskentelevä henkilökunta tulisi rokottaa tartuntatauteja vastaan. 
Rokotuksen voi kuitenkin jättää antamatta, jos henkilöllä on oman ilmoituksensa perus- 
teella aiemman rokotuksen tai sairastetun taudin aiheuttama suoja jo olemassa. Tarvitta- 
essa — rokotussuojan olemassaoloa voidaan selvittää = laboratoriotutkimuksilla. 
Hoitokäytäntöjen muuttumisen vuoksi päiväkirurgia ja vakavien tautien avohoito ovat li- 
sääntyneet, minkä vuoksi työntekijöiden rokotussuoja on erityisen tärkeää. Tavoitteena 
on lisätä avohoitoa, jolloin esimerkiksi vakavasti sairaita syöpäpotilaita hoidetaan enene- 
vässä määrin polikliinisesti. 


Tuhkarokkorokote kuuluu yhdistelmärokotteeseen, joka suojaa tehokkaasti tuhkarokkoa, 
sikotautia ja vihurirokkoa vastaan. Vesirokkoa vastaan on olemassa tehokas rokote. Tuh- 
karokko- tai vesirokkorokotusta ei tarvita, jos työntekijällä on jo sairastetun taudin anta- 
ma suoja kyseistä tautia vastaan. Sairastettu hinkuyskä tai influenssa ei sen sijaan anna 
elinikäistä suojaa tautia vastaan, minkä takia toistuvat säännölliset rokotukset ovat perus- 
teltuja. Rokottamisen on osoitettu vähentävän merkittävästi hoitohenkilökunnan sairastu- 
vuutta influenssaan ja vähentävän potilaiden sairastuvuutta ja kuolleisuutta. 

Fhdotetaan, että työnantaja saisi vain erityisestä syystä käyttää 2 momentissa tarkoitettu- 
jen potilaiden ja asiakkaiden hoitamiseen muita kuin asianmukaisesti rokotettuja työnte- 
kijöitä. Erityisenä syynä rokottamattoman henkilöstön käyttöön voisi olla esimerkiksi se, 
ettei ole käytettävissä muuta ammattitaitoista henkilökuntaa, yliherkkyys tai muu rokotet- 
tavan ominaisuus taikka uusi työntekijä on saatava nopeasti töihin. Työnantajan tulisi 
kustantaa työntekijöille sellaiset tarpeelliset rokotukset, jotka eivät kuulu kansalliseen ro- 
kotusohjelmaan, esimerkiksi aikuisten vesirokkorokotus. 


Ongelmien välttämiseksi olisi jo uranvalinta- ja koulutusvaiheessa kiinnitettävä alalle tu- 
levien huomiota siihen, että heidän olisi oltava monin tavoin valmiita hoitamiensa henki- 
löiden terveyden suojelemiseen. Opiskelijat voivat työharjoitteluun liittyvän potilastyön 
aikana levittää tartuntoja, joten vastaava velvollisuus säädettäisiin myös opiskelutervey- 
denhuollolle, kun opiskelijat harjoittelevat tässä pykälässä tarkoitetuissa tehtävissä. Jos 
sairaala hankkii ostopalveluna yksityisiltä yrityksiltä tässä pykälässä tarkoitettuja tehtä- 
viä, sen olisi huolehdittava sopimuksessa, että tehtävän saaneella työnantajalla on riittä- 
västi työvoimaa, jolla on rokotusten tai sairastetun taudin antama rokotussuoja. 


Työnantajalle annettaisiin oikeus käsitellä työntekijän tai työharjoittelussa olevan opiske- 
lijan 1 momentissa tarkoitettuihin tehtäviin soveltuvuutta koskevia tietoja riittävän roko- 
tussuojan osalta heidän suostumuksellaan yksityisyyden suojasta työelämässä annetun 
lain (759/2004) 3 ja 5 $:n, työterveyshuoltolain ja henkilötietolain mukaisesti. Tämä olisi 
tarpeellista työntekijän ja opiskelijan rokotussuojan selvittämiseksi.” 


Edellä mainitussa hallituksen esityksessä kohdassa 4 (Suhde perustuslakiin ja säätämisjärjes- 
tys) on todettu muun muassa, että 


”Ehdotetun työntekijöiden rokotussuojaa potilaiden suojaamiseksi koskevan 48 §:n ta- 
voitteena on suojata tartuntatautien vakaville seuraamuksille alttiiden potilaiden ja asiak- 
kaiden henkeä ja terveyttä. Rokotusten ottaminen olisi vapaaehtoista. Sääntelyn tavoitteet 
liittyvät perustuslain 7 8:n 1 momentissa jokaiselle turvattuun henkilökohtaiseen koske- 
mattomuuteen ja turvallisuuteen. Rokottaminen on tehokas keino vähentää sekä estää 
tautien tarttuminen henkilökunnalta potilaille että hoitohenkilökunnalle itselleen aiheutu- 
vaa riskiä. Kysymys on myös toisten henkilöiden oikeuksien ja painavien yhteiskunnal- 
listen etujen suojaamisesta. Sääntelyä voidaan siten pitää hyväksyttävän tarpeen 
vaatimana. 


Työnantajan velvollisuus suojata työntekijöitä työhön liittyviltä terveysvaaroilta on sää- 
detty kattavasti työterveyshuolto- ja työsuojelulainsäädännössä. 


Työntekijän rokotussuojaa koskevan selvityksen esittäminen työnantajalle tapahtuisi vain 
työntekijän suostumuksella ja rokotusten ottaminen olisi vapaaehtoista. Rokotussuojaa 
koskevien tietojen käsittelyoikeus on ehdotuksessa rajattu koskemaan työntekijöitä, jotka 
työskentelevät laissa tarkemmin rajattujen potilaiden ja asiakkaiden läheisyydessä asia- 
kas- ja potilastiloissa, joissa ilman rokotussuojaa toimiva henkilö lääketieteellisen ar- 
vioinnin perusteella voi aiheuttaa kyseisten tartuntatautien leviämistä potilaille. 
Menettely koskee työ- tai virkasuhteeseen otettavaa sekä sitä, jolle ensi kerran annetaan 
pykälässä tarkoitettuja tehtäviä. Rokotussuojaa koskevan selvityksen tietosisältö rajattai- 
siin ehdotetussa laissa välttämättömimpään, siis vain siihen, soveltuuko työntekijä kysei- 
siin tehtäviin rokotussuojansa kannalta. Selvitykseksi riittäisi myös työntekijän suullinen 
ilmoitus työnantajalle. Tämän vuoksi voidaan katsoa, että ehdotus on suhteellisvaatimuk- 

sen mukainen ja että ehdotus ei ole ongelmallinen perustuslain 10 &:n 1 momentissa sää- 
detyn yksityisyyden suojan kannalta. ” 


Rokotussuojaa koskevista kaupungin menettelyistä 


Selvityksen mukaan kaupungin tartuntatautilain mukaista rokotussuojan tarkistamista koskeva 
työnantajaohjeistus perustuu tartuntatautilain 48 $:ään. Ohjeistus on esimiesten ja henkilöstön 
saatavissa kaupungin sisäisessä intrassa henkilöstöasioiden sivustolla, ja asiasta on perehdytet- 
ty ja tiedotettu eri tavoin esimiehiä ja henkilöstöä. 


Kaupunki on ohjeistuksessaan seurannut muun muassa Terveyden ja hyvinvoinnin laitoksen 
(THL), sosiaali- ja terveysministeriön (STM) sekä KT Kuntatyönantajien ohjeistusta. Keväästä 
2017 oli kokoontunut ohjeistuksen valmistelemiseksi kaupungin tartuntatautilakityöryhmä. 
Syksystä 2017 alkaen työryhmän kokoonpano on ollut alueellinen ja mukana työskentelyssä on 
ollut kaupungin lisäksi sairaanhoitopiiri. Työryhmässä on ollut tartuntatautien torjuntaan pe- 
rehtyneitä sairaanhoitopiirin ja kaupungin asiantuntijoita. Työryhmä on muun muassa arvioinut 
sitä, missä ammattiryhmissä, tiloissa ja tilanteissa 48 &:n mukaista suojaa edellytetään. Viime 
kädessä yksittäiset arvioinnit ja myös ratkaisut siitä, mahdollistaako erityinen syy rokottamat- 
toman henkilön työskentelyn ko. tiloissa ja tilanteissa, on kaupungin osalta tehnyt vastaavan 
lääkärin tehtävää hoitanut henkilö. 


Selvityksen mukaan edellä mainitun menettelyn perusteella hammaslääkärin ja erikoishammas- 
lääkärin tehtävissä terveysaseman tiloissa suun terveydenhuollossa työskentelevä henkilökunta 
on vuodeksi 2018 ja vuoden 2019 kevääksi määritelty ammattiryhmäksi, jolta varmistetaan tar- 
tuntatautilain 48 8:n mukainen, myös influenssarokotusta koskeva rokotussuoja. 


Syksyllä 2018 tartuntatautilakityöryhmässä oli linjattu ja työnantaja oli ohjeistanut, että in- 
fluenssakaudella 2018-2019 suoja influenssaa vastaan tulisi olla sitä tarvitsevalla henkilöstöllä 
viimeistään 31.12.2018. Tämän aikarajan mukaisesti työnantajan edustajilla (esimiehillä) tuli 
olla kullakin tieto alaisensa henkilöstön työhön sopivuudesta. Ohjeen mukaan työntekijän tuli 
toimittaa työterveydessä kirjoitettu työhönsopivuuslausunto esimiehelle. Suostumuksellaan 
työntekijä, opiskelija tai harjoittelija voi itse kertoa sairastamansa taudit tai näyttää rokotusto- 
distuksen tartuntatautilain mukaisista rokotuksista. 


Mikäli työntekijä ei esittänyt työhönsopivuuslausuntoa tai muuten todentanut soveltuvuuttaan 
tehtävään, työntekijä tulkittiin soveltumattomaksi. Jos työntekijä oli jo ilmaissut, ettei aio ottaa 
rokotetta, esimies ilmoitti viimeistään 17.12.2018 siitä henkilöstöpalveluihin. Työntekijä kut- 
suttiin henkilöstöpalveluista kuulemiseen, jossa selvitettiin työhön soveltumattomuuden syy, 
sovittiin toimenpiteistä ja keskusteltiin mahdollisesta uudesta työtehtävästä. Näissä kuulemisis- 
sa tuli selville muun muassa se, oliko henkilöllä erityinen syy rokottamattomuuteen. Tältä osin 
kaupungin prosessia tultaisiin muuttamaan siten, että jo varhaisemmin on mahdollisuus kertoa 
ja todentaa erityinen syy rokottamattomuuteen, jolloin erillistä kuulemista ei pääsääntöisesti 
tarvita. Arvioinnin ja päätöksen omassa tehtävässään jatkamisesta erityisen syyn perusteella 
tekee edelleen vastaava lääkäri. 


Tapahtumista kantelijan asiassa 


Kaupungin selvityksessä on todettu, että työnantajan tuli selvittää mahdollisuus tehtävään, jos- 
sa rokotussuojaa ei tarvita, koska kantelija ei voinut työskennellä omassa tehtävässään ja toi- 
mintayksikössään. Kuulemisessa oli selvitetty kaupungin avoimet työpaikat, mutta tuolloin 
avoinna olevista tehtävistä selkeästi mikään ei vastannut kantelijan työsopimusta, koulutusta ja 

osaamista. Tilaisuudessa oli käyty keskustelua mahdollisista muista vaihtoehdoista kuten opin- 
tovapaasta, vuorotteluvapaasta, vuosilomalle jäämisestä sekä myös palkattomasta työvapaasta. 
Kantelija oli kiinnostunut opintovapaavaihtoehdosta, ja työnantaja oli kertonut suhtautuvansa 
siihen myönteisesti. Jatkosuunnitelmasta keskusteltaessa oli todettu, että esimies selvittää en- 
sin, minkä verran oli kertynyt kirjallisia töitä, minkä verran työaikaa niiden tekemiseen voitiin 
kohdentaa ja missä tiloissa niitä olisi mahdollista tehdä. 


Tämän jälkeen oli sovittu, että kantelija palaa vaihtoehtoihin ja ratkaisuihin vielä samana päi- 
vänä. Kuulemista seuraavana päivänä kantelija oli jäänyt välittömästi palkalliselle sairauslo- 
male NINNA. eikä asia ollut kantelussa mainitulla tavalla keskeneräinen. Kantelija oli 
9.1.2019 selvittänyt sähköpostitse esimiehensä kanssa erästä koulutusta. Työnantaja oli antanut 
10.1.2019 vastauksensa siitä, että opintovapaan edellytykset täyttyivät. Tässä vaiheessa kanteli- 
ja oli hakenut opintovapaata ajaksi INN - Ennen opintovapaata kantelija oli vielä 


palkallisella vuosilomalla INN - 


Selvityksen mukaan kaupunki ei ollut lomauttanut kantelijaa eikä lopettanut palkanmaksua 
väitteen mukaisesti kolmen päivän varoitusajalla. Kolme päivää oli liittynyt siihen keskuste- 
luun, että kantelijalla olisi sen verran hallinnollisia työtehtäviä ilman potilaita tehtävänä, jonka 
jälkeen hän olisi mahdollisesti jäänyt opintovapaalle, vuosilomalle tai palkattomalle työvapaal- 
le. Kantelijan työhön sopivuus arvioidaan mahdollisesti uudelleen syksyllä 2020 influenssa- 
kauden alettua. 


Arviointi 


Siltä osin, kuin kantelija on arvostellut tartuntatautilain 48 &:n säännöstä, totean, että kyse on 
yhteiskuntapoliittisiin näkökohtiin perustuvasta päätöksenteosta ja lainsäädännöstä. Tartunta- 
tautilaki on säädetty edellä mainitun hallituksen esityksen perusteella. Eduskunnan sosiaali- ja 
terveysvaliokunta on antanut hallituksen esityksestä mietinnön (StVM 24/2016 vp) ja edus- 
kunnan perustuslakivaliokunta lausunnon (PeVL 11/2016 vp). Lakien ja asetusten säätämisen 
tarpeellisuuden ja niiden sisällön harkitseminen on yhteiskuntapoliittinen tarkoituksenmukai- 
suuskysymys, jonka arviointi kuuluu perustuslain 39 8:n mukaan asian ensivaiheessa hallituk- 
selle. Eduskunta ratkaisee lakiehdotuksen käsittelyjärjestyksen ja myös lain sisällön. Oi- 
keuskanslerilla ei ole toimivaltaa puuttua tarkoituksenmukaisuuskysymyksiin eikä siihen, 
miten eduskunta käyttää lainsäädäntövaltaansa. Kantelussa säännöksestä esitetyt näkökohdat 
ovat sellaisia, että ne kuuluvat edellä esitetyn mukaisesti tarkoituksenmukaisuusharkinnan ja 
lainsäädäntövallan käytön piiriin. 


Totean, että perustuslain 7 &:n, perustuslain 10 &:n ja potilaslain 6 $:n perusteella työntekijällä 
on oikeus päättää tartuntatautilain 48 $:ssä tarkoitettujen rokotusten ottamisesta eli rokotukset 
ovat vapaaehtoisia. Sen sijaan tartuntatautilain 48 § velvoittaa työnantajaa huolehtimaan siitä, 
että sosiaalihuollon ja terveydenhuollon toimintayksiköiden asiakas- ja potilastiloissa, joissa 
hoidetaan lääketieteellisesti arvioituna tartuntatautien vakaville seuraamuksille alttiita asiakkai- 
ta tai potilaita, käytetään työntekijöitä, joilla on säännöksessä tarkoitettu rokotussuoja ja vain 
erityisestä syytä henkilöitä, joilla on puutteellinen rokotussuoja. Tämä velvollisuus on palautet- 
tavissa perustuslain 22 §:ssä säädettyyn julkisen vallan velvollisuuteen turvata perusoikeuksien 
ja ihmisoikeuksien toteutuminen, joka tässä tapauksessa tarkoittaa kaupungin omien työnteki- 
jöiden, mutta ennen kaikkea kaupungin terveydenhuollon yksiköiden vastuulla olevien potilai- 
den hengen ja terveyden suojaamista. 


OIKEUSKANSLERINVIRASTO 


KÄYNTIOSOITE Snellmaninkatu 1 A, Helsinki å PUHELIN 0295 16001 ja E-MAIL etunimi.sukunimiOokv.fi 
PosTIOSOITE PL 20, 00023 Valtioneuvosto TELEFAKSI 09 160 23975 INTERNET www.okv.fi 


7/8 


Kaupungin selvityksestä ilmenee, että selvityksessä selostettu tartuntatautilakityöryhmä oli 
tehnyt arvion niistä tiloista ja tilanteista, joissa tartuntatautilain 48 8:n mukaista rokotussuojaa 
edellytetään. Muun muassa erikoishammaslääkärin tehtävissä terveysaseman tiloissa suun ter- 
veydenhuollossa työskentely oli arvioitu kyseistä rokotussuojaa edellyttäväksi. Kantelijan ei 
näin ollen ilman influenssarokotusta katsottu olevan soveltuva tehtävään, kun säännöksessä 
tarkoitettua erityistä syytä ei ollut. Kantelijalle ei ollut tarjota koulutusta, työkokemusta ja 
osaamista vastaavaa henkilöstösuunnitelman ja talousarvion mukaista korvaavaa tehtävää, ja 
tilanteeseen oli etsitty muita ratkaisuja, joista oli päädytty opintovapaaseen. 


Kantelija on arvostellut sitä, että hän ei ollut saanut varata aikaa tapaamiseen kaupunginjohta- 
jan kanssa. Selvityksen mukaan kantelija oli tapaamista pyytäessään tuonut esille asiansa sisäl- 
lön. Tämän jälkeen hallintovastaava oli selvittänyt asiaa ja sen valmisteluvaihetta 
henkilöstöjohtajan kanssa, kuten oli tapana kaupunginjohtajalle tapaamista pyydettäessä. 


Tapaamista ei järjestetty, koska kantelijan yksittäinen asia oli kesken ja asiana se kuului henki- 
löstöpalvelujen vastuualueelle toimintaohjeistuksen koordinoinnin ja asiaan liittyvien linjaa- 
misvastuiden kautta. Tämä toimintatapa ja perustelut oli kerrottu kahdessa eri puhelussa 
kantelijalle. Lisäksi kaupunginjohtajan tapaamismahdollisuuksiin vaikuttavat kaupunginjohta- 
jan henkilökohtaiset aikataulut. Kaupunginjohtaja oli sikäli tietoinen yleisesti laista sekä toi- 
mintaohjeistukseen kokonaisuutena liittyvistä haasteista, koska ohjeistusta oli käsitelty sekä 
lyhyesti kaupungin johtoryhmässä että tarkemmin yhteistyötoimikunnassa, jossa kaupungin- 
johtaja toimii puheenjohtajana. 


Johtopäätökset ja toimenpiteet 


Saadun selvityksen ja käytettävissä olevan asiakirja-aineiston perusteella kaupungin menette- 
lyssä kantelijan henkilöstöasiassa ja kaupunginjohtajan tapaamista koskevassa asiassa ei ole 
ilmennyt sellaista, mikä antaisi aihetta toimenpiteisiini. 


Kaupungin selvityksessä on tuotu esille, että kaupunki on omalla ohjeistuksellaan ja toiminnal- 
laan toteuttanut sitä, mihin tartuntatautilaki työnantajaa velvoittaa. Kaupungin mukaan tartun- 
tatautilain 48 $:n tulkinta ei ole selkeä, ja erityisesti se on ristiriitainen suhteessa muuhun 
lainsäädäntöön. Valtakunnallisesti ei ole saatu yhtenäistä ohjeistusta sen suhteen, miten mene- 
tellään tilanteissa, joissa henkilöstöllä on puutteellinen rokotussuoja lain tarkoittamissa asia- 
kas- ja potilastiloissa. Esimerkiksi THL on tuonut esille sen, että tartuntatautilain perusteella ei 
ole tarkoitus irtisanoa ketään. Työnantajan kannalta tilanne on kuitenkin hankala sekä taloudel- 
lisesti että toiminnallisesti kestämätön, jos työnantajan palveluksessa on useita rokotuksista 
kieltäytyviä ja siten ko. tehtäviin soveltumattomia henkilöitä. Heille on mahdotonta kattavasti 
löytää koulutusta, työkokemusta ja osaamista vastaava henkilöstösuunnitelman ja talousarvion 
mukainen korvaava tehtävä. 


Valtioneuvoston oikeuskanslerista annetun lain (193/2000) 7 8:n mukaan oikeuskanslerilla on 
oikeus tehdä ehdotuksia säännösten ja määräysten kehittämiseksi ja muuttamiseksi, jos valvon- 
nassa on havaittu niissä puutteita tai ristiriitaisuuksia taikka jos ne ovat aiheuttaneet oikeuden- 
käytössä tai hallinnossa epätietoisuutta tai eriäviä tulkintoja. 

Edellä mainittujen kaupungin selvityksessä esitettyjen näkökohtien vuoksi lähetän tämän pää- 
tökseni anonymisoituna sosiaali- ja terveysministeriölle tiedoksi sen mahdollisia toimenpiteitä 
varten. Pyydän ministeriötä ilmoittamaan minulle niistä viimeistään 30.10.2020. 


Apulaisoikeuskansleri Mikko Puumalainen 
Vanhempi oikeuskanslerinsihteeri Irma Tolmunen 

